På AirSense 10- og AirCurve 10-behandlingsapparatene må du åpne SD-kortdekslet for å få tilgang til SD-kortet. Hvis du vil ta ut SD-kortet, må du skyve inn SD-kortet for å løsne det og deretter dra det ut. Når du skal sette inn SD-kortet, skyver du det inn i apparatet til det knepper. Vi anbefaler at du setter inn SD-kortet mens apparatet er slått av. Det er også mulig å sette inn SD-kortet mens apparatet er slått på uten at apparatet gir behandling. Hvis kortet må tas ut for å sjekke data, vent i minst to minutter etter at du har stanset behandlingen før du tar SD-kortet ut av apparatet. På alle AirSense 10- og AirCurve 10-apparater finnes det en LED-lampe ved siden av SD-kortsporet som angir når SD-kortet kan tas ut eller ikke. Når LED-lampen blinker, må du vente til apparatet har fullført oppgaven før du bruker SD-kortet. Du kan trygt ta ut SD-kortet så snart LED-lampen er slått av.